**GROZNI GAŠPER JE ZAKON**

V letošnjem letu smo predstavo »Grozni Gašper je zakon« zaigrali že tretjič. Kot generalko smo jo predstavili učencem OŠ Slivnica pri Celju, potem smo jo zaigrali na območnem srečanju otroških gledaliških skupin ~ marca. Pridružila se nam je Dunja Zupanec, selektorica za gledališko dejavnost in nam podala strokovno oceno, na katero smo vsi – igralci in jaz zelo ponosni.

Potem pa je prišel še petek, 13. maj. Vedeli smo, da nam mračne sile nič ne morejo, zato smo stopili na oder Kulturnega doma Gorica pri Slivnici samozavestni. Pred čisto polno dvorano smo igrali, peli ob spremljavi pravega »benda« in plesali. Imeli smo se fantastično. Vsi smo bili zelo sproščeni in videlo se je, kako uživamo. Tudi gledalci in gledalke so bili navdušeni in nam na koncu poklonili veeeeelik aplavz.

Mentorica dramske skupine »BB show« Branka Brodej